|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА УСЛОВИЯТА И РЕДА ЗА ПРОВЕЖДАНЕ НА СЛЕДДИПЛОМНО ОБУЧЕНИЕ В ОБЛАСТТА НА ВЕТЕРИНАРНАТА** **МЕДИЦИНА** |

| **№** | **Организация/ потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | **Български ветеринарен съюз**(Писмо № 62-2 от 07.01.2021) | Тази Наредба се издава въз основа на чл. 19 от ЗВД. Чл. 19, ал. 1 от ЗВД предвижда Българската агенция по безопасност на храните да планира и организира следдипломно обучение, което включва:1. (изм. - ДВ, бр. 8 от 2011 г., в сила от 25.01.2011 г.) начално краткосрочно обучение на служители при започване на работа в системата на БАБХ;2. (изм. - ДВ, бр. 8 от 2011 г., в сила от 25.01.2011 г.) периодично краткосрочно обучение на служители и на лица, извън системата на БАБХ за прилагане на изискванията по този Закон;3. (изм. - ДВ, бр. 8 от 2011 г., в сила от 25.01.2011 г.) дългосрочно обучение на служители от системата на БАБХ за получаване на специализация в областта на ветеринарната медицина.От текста на чл. 19 от ЗВД става ясно, че Наредбата не касае следдипломното обучение на ветеринарните лекари по принцип, а само в случаите посочени в ал. 1, т. 1, т. 2, т. 3. В този смисъл БВС е на мнение, че името на самата Наредба не е коректно, защото тя разглежда частен случай на следдипломно обучение, посочен в самия чл. 19, а не продължаващото обучение и в частност следдипломно такова на всички ветеринарни лекари. | Приема се по принцип | Наредбата се издава на основание чл. 19, ал. 5 от Закона за ветеринарномедицинската дейност (ЗВД), който гласи: „Условията и редът за провеждане на следдипломното обучение по ал. 1 се уреждат с наредба на министъра на земеделието, храните и горите и министъра на образованието и науката“. Заглавието на наредбата се определя от законовата делегация на чл. 19, ал. 5, и както правилно е посочено в настоящето становище – обхватът на наредбата е определен в съответствие с чл. 19, ал. 1, т. 1, 2 и 3 от ЗВД, съответно в чл. 1, ал. 1, т.1, 2 и 3 от Наредбата изцяло в съответствие с цитираните в становището съображения. Подходът за определяне на конкретния обхват, вместо определяне на случаите в които не се прилага определен нормативен акт е по-подходящ в този случай, в който наистина се касае по-скоро за „частен случай на обучение“, както правилно е посочено в становището. Въпреки това с оглед по-голяма яснота относно ограничения обхват на наредбата по отношение на обученията в сферата на ветеринарната медицина, в съответствие с предложеното в настоящето становище е добавено уточнение относно изключенията от обхвата на наредбата като нова ал. 3 на чл. 1, както следва:(3) Наредбата не се прилага за обученията, касаещи упражняването на ветеринарномедицинска професия с цел лечебна дейност и ветеринарномедицинската практика по съответните клинични направления на ветеринарната медицина. |
| С цел по-голяма прецизност и коректност ние имаме следните конкретни предложения: |  |  |
| § 1. Да отпадне чл. 1, ал. 2: „Обучението по ал. 1 включва и продължаващо обучение и е съобразено със съответната стратегия за учене през целия живот.”Мотив: Тази Наредба се издава въз основа на чл. 19, ал. 1 от ЗВД и касае конкретно обучение, свързано с прилагането на самия ЗВД. Тя обхваща основно служители на БАБХ и служители на други институции или пък физически лица, на които обаче са делегирани определени функции, съобразно Регламент ЕК 2017/625. Не трябва да се тълкува погрешно понятието за продължаващото обучение, което има много по-широк обхват и то да бъде поставено като част от това, конкретно по смисъла си, обучение. | Приема се по принцип | В настоящето становище правилно е посочен обхвата на наредбата и по-конкретно наредбата цели да уреди условията и редът за провеждане на обучение в областта на ветеринарната медицина на служители на БАБХ и лица извън системата на БАБХ за прилагане на изискванията по ЗВД, с което ще се осигури прилагането на промените в нормативната уредба на ниво ЕС и на национално ниво относно официалния контрол по агрохранителната верига по отношение изпълнението на изискването за квалификация и обучение на лицата, които извършват официален контрол и други официални дейности. В Допълнителната разпоредба на наредбата (параграф 1, т. 5) е включено определение за „учене през целия живот“ и представлява „всяка дейност за учене, предприемана през целия живот за повишаване на знанията, уменията и компетентностите“. Стратегията за учене през целия живот се отнася и за тези лица, (служители на БАБХ и лица извън системата на БАБХ, на които са делегирани определени функции, съобразно Регламент (ЕС) 2017/625) и в този смисъл частният случай на обучение, който наредбата урежда следва също да е съобразен със съответната стратегия за учене през целия живот. Във връзка с гореизложеното и с оглед конкретизиране обхвата на понятието „продължаващо обучение“ в Допълнителната разпоредба на наредбата (параграф 1, т. 3) е предвидено определение за „продължаващо обучение“, в което изрично е посочено, че се касае за обучения, „свързани с изискванията по Закона за ветеринарномедицинската дейност“. В допълнение с оглед по-голяма яснота относно ограничения обхват на наредбата по отношение на обученията в сферата на ветеринарната медицина, в съответствие с предложеното в настоящето становище е добавено уточнение относно изключенията от обхвата на наредбата като нова ал. 3 на чл. 1, както следва:(3) Наредбата не се прилага за обуче-нията, касаещи упражняването на ве-теринарномедицинска професия с цел лечебна дейност и ветеринарномеди-цинската практика по съответните кли-нични направления на ветеринарната медицина. |
| § 2. Предлагаме нов текст на чл. 1, ал. 2: „В обхвата на тази Наредба не влизат обученията, касаещи упражняването на ветеринарномедицинската професия с цел лечебна и профилактична дейност и ветеринарномедицинската практика по съответните клинични направления на ветеринарната медицина. ”Мотив: Българският ветеринарен съюз настоява за този текст поради следните аргументи:Последните години в Европа се налага практиката продължаващото обучение на ветеринарните лекари да се организира, контролира и администрира от съответните законни съсловни организации. Има учредена и международна асоциация с нестопанска цел – Veterinary Continuous Education in Europe – VETCEE (Продължаващо ветеринарно обучение в Европа – ПВОЕ) като един от основателите й е FVE (Федерация на ветеринарните лекари в Европа), чийто член е и БВС.Директива 2013/55ЕС чл. 3, § 1, определя понятието „учене през целия живот – общо образование, професионално образование и обучение, неформално образование и самостоятелно учене през целия живот, което води до повишаване на знанията, уменията и компетентностите, като може да включва професионална етика”.Европейската квалификационна рамка е основополагащ документ за регламентирането на ученето през целия живот.С цел взаимно признаване на образованието между страните членки се използва Европейската система за трансфер и натрупване на кредити (ECTS). ECTS е тясно свързана с модернизирането на висшето образование в Европа. По-конкретно, тя е основен инструмент в рамките на Болонския процес, който има за цел да се повиши съвместимостта между националните системи. Участващите институции публикуват в интернет своите каталози с курсове, включително подробни описания на учебните програми, модулите, университетските разпоредби и услугите, предлагани на студентите и обучаващите се лекари. Описанията на курсовете включват резултатите от обучението (т.е. какво се очаква да знаят, да разбират и да могат да правят обучаващите се) и натовареност (т.е. времето, което обикновено е необходимо за постигане на тези резултати). Всички резултати от обучението се изразяват под формата на кредити, а 1 кредит обикновено съответства на 25 – 30 часа работа. Българският ветеринарен съюз е отговорил на тези европейски тенденции въвеждайки, чрез промени в своя Устав, съответен орган към Националния съвет на БВС – Акредитационен съвет, който е със статут на ръководен орган в системата на продължаващо ветеринарномедицинско обучение. По този начин ветеринарните лекари (българи и чужденци), присъстващи на обучителни мероприятия, акредитирани от Акредитационния съвет на БВС, получават съответните сертификати, гарантиращи им участие в Европейската система за трансфер и натрупване на кредити. БВС, като съсловна организация, отговори на съвременните европейски и световни изисквания, свързани с продължаващото обучение, за това ние настояваме тази Наредба, като съдържание, да не излиза извън конкретността, за която отговаря. | Приема се по принцип | С оглед по-голяма яснота относно огра-ничения обхват на наредбата по отно-шение на обученията в сферата на ве-теринарната медицина, предложението относно изключенията от обхвата на наредбата е добавено като нова ал. 3 на чл. 1, както следва:(3) Наредбата не се прилага за обуче-нията, касаещи упражняването на ве-теринарномедицинска професия с цел лечебна дейност и ветеринарномеди-цинската практика по съответните кли-нични направления на ветеринарната медицина.Тези обучения, както и досега се уреждат само в съответствие със Закона за висшето образование, Закона за професионалното образование и обучение, съответните подзаконови нормативни актове и други нормативни и стратегически документи, които съответно са в компетентностите на Министерство на образованието и науката.Наредбата, като съдържание, не излиза извън конкретността, за която отговаря, тъй като обхватът на наредбата е определен в съответствие с чл. 19, ал. 1, т. 1, 2 и 3 от ЗВД, съответно в чл. 1, ал. 1, т.1, 2 и 3 от Наредбата.Следва да се има предвид, че в съответствие с чл. 5, параграф 4 от Регламент (EС) 2017/625 изискването за обучение, квалификация и опит съответно се прилага и спрямо служителите на органи с делегирани правомощия или физически лица, на които се делегира изпълнението на дейности, свързани с официалния контрол и на други официални дейности при спазване на разпоредбите на чл. 28-33 от Регламент (EС) 2017/625, което съответно налага да се предвиди ред за обучение и на лица извън системата на БАБХ за прилагане на изискванията по ЗВД. Този въпрос е уреден в Раздел II на Глава трета от Наредбата, като в съответствие с чл. 15, ал. 1 органите с делегирани правомощия и физическите лица, на които БАБХ е делегирала официален контрол и други официални дейности по прилагане изискванията на ЗВД в съответствие с чл. 8, ал. 1 от Закона за управление на агрохранителната верига, притежават необходимата компетентност и са обучени в съответствие с чл. 5, параграф 4 от Регламент (EС) 2017/625. В съответствие с ал. 2 осигуряването на необходимата компетентност и подходящо обучение е задължение на органите с делегирани правомощия и съответните физически лица, а БАБХ контролира изпълнението на изискването в рамките на провежданите одити и инспекции в съответствие с чл. 33, буква а) и чл. 39, параграф 1 от Регламент (EС) 2017/625. При контрола по ал. 2 се проверява наличието на документ, удостоверяващ преминатото обучение и се проверява и оценява наличието на компетентност при извършване на делегираните дейности.Във връзка с гореизложеното следва да се отбележи, че описаната в настоящето становище система на продължаващо ветеринарномедицинско обучение, изградена от Българския ветеринарен съюз, която отговаря на съвременните европейски и световни изисквания е важен елемент, който е взет предвид, тъй като дава достатъчни гаранции, че необходимите изисквания за обучение, квалификация и опит са постигнати, за да бъде делегирано изпълнението на дейности, свързани с официалния контрол и на други официални дейности по смисъла на Регламент (EС) 2017/625 и във времето е доказано, че компетентният орган на България може да разчита на Българския ветеринарен съюз за осигуряване здравеопазването на животните на територията на страната, което е необходимо условие за безопасността по хранителната верига и здравеопазването на човека и опазването на околната среда. В резултат на това БАБХ единствено ще контролира, че е осигурено необходимото обучение за изпълнение на мероприятията, свързани с програмата за профилактика, надзор, контрол и ликвидиране на болести по животните и зоонози, в съответствие с чл. 33, буква а) от Регламент (EС) 2017/625, като изискването за осъществяване на контрол е изискване на регламента и чл. 9 от Закона за управление на агрохранителната верига, а не се въвежда с настоящата наредба, с която само се определя реда за неговото извършване на национално ниво. |